Vyhlásenie predkladateľa o rozpornosti

Návrh zákona, ktorým  sa mení a  dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá s rozporom s Ligou za ľudské práva.

Liga za ľudské práva požaduje, aby každé oddelenie hraničnej kontroly Policajného zboru bolo príslušné na prijatie žiadosti o udelenie azylu, aby žiadateľ, ktorý podal opakovanú žiadosť o udelenie azylu, mohol zotrvať na území Slovenskej republiky až do rozhodnutia súdu o odložení vykonateľnosti rozhodnutia, a aby sa štátny príslušník tretej krajiny, ktorý o sebe vyhlási, že je maloletý bez sprievodu, považoval za maloletú osobu až do výsledku lekárskeho vyšetrenia.

Ministerstvo vnútra Slovenskej republiky neuvažuje v súčasnej dobe o rozšírení oddelení hraničnej kontroly Policajného zboru, ktoré by boli príslušné na prijatie žiadosti o udelenie azylu, nakoľko by hrozilo zníženie akcieschopnosti Policajného zboru pri zabezpečovaní kontroly hraníc Slovenskej republiky. Čo sa týka podávania opakovaných žiadostí o udelenie azylu a následné zotrvanie žiadateľa na území Slovenskej republiky, máme za to, že ustanovenia návrhu zákona sú v súlade príslušnými článkami prepracovanej procedurálnej smernice. Právna úprava lekárskeho vyšetrenia na určenie veku, ktorú navrhuje Liga za ľudské práva, by umožnila aj zjavne dospelú osobu považovať za maloletú, čo je pre ministerstvo vnútra ako aj pre ministerstvo práce neprijateľné.